《阴云》
清代·曹秀先

欲雨复不雨，云气郁寒阴。飕飕远风起，飘散吹平林。

阳乌敛飞远，高隐层霄岑。韬光黜外视，而无尘埃侵。

自然得所养，沐浴江海浔。此时如水镜，罔象堪幽寻。

作者简介：（1708—1784）清江西新建人，字恒所，一字冰持，号地山。乾隆元年举鸿博，未试，成进士，授编修，官至礼部尚书、上书房行走，为总师傅。在官勤慎廉俭，故屡次以事遭吏议，高宗均予宽免。卒谥文恪。有《赐书堂稿》、《依光集》、《使星集》、《地山初稿》等。